אולימפיאדת השחמט 2022

**[[אולימפיאדת השחמט]] ה־44** אורגנה על ידי פיד"ה והייתה צפויה להתקיים ברוסיה, בין 5 ל־17 באוגוסט 2020. ב־24 במרץ 2020, הודיע פיד"ה על דחיית התחרות לקיץ 2021 בעקבות מגפת הקורונה. הדחייה כללה את אולימפיאדת הנכים בשחמט וגם את קונגרס פיד"ה שאמור היה להיערך באותם תאריכים. בהמשך נדחתה התחרות ל־2022.

בשנת 2020 במקום האולימפיאדה, יזמה פיד"ה את אולימפיאדת השחמט המקוונת 2020.

התחרות הייתה צפויה להתקיים במוסקבה אולם בעקבות הפלישה הרוסית לאוקראינה, הוחלט שהיא לא תתקיים ברוסיה ובמקום זאת היא נערכה בצ'נאי, הודו בין 28 ביולי ל־10 באוגוסט 2022.

## מבנה התחרות
התחרות התקיימה ב־11 סיבובים בשיטה השווייצרית. משך המשחק הוא 90 דקות לכל אחד ל־40 המהלכים הראשונים, תוספת של 40 דקות לאחר מכן ובכל מהלך יש תוספת של 30 שניות. כל שחקן יכול להציע תיקו בכל שלב במשחק.

כל נבחרת הורכבה מחמישה שחמטאים, כאשר בכל סיבוב משחקים ארבעה, מהם שנים בלבן ושנים בשחור. תוצאות ארבעת המשחקים אוחדו לתוצאת הסיבוב. במקרה של תיקו 2–2 כל נבחרת קיבלה נקודה. במקרה של ניצחון הנבחרת המנצחת קיבלכ שתי נקודות והמפסידה לא קיבלה נקודות.

## משתתפות
בתחרות הפתוחה השתתפו 188 נבחרות מ־186 התאחדויות (משום שהודו, המארחת, שלחה שלוש קבוצות), ובכך נקבע שיא חדש בכמות משתתפות.

בתחרות הנשים השתתפו 162 נבחרות מ־160 התאחדויות.

בתחרות הגברים השתתפו חמישה מבין עשרת השחמטאים בעלי מד הכושר הגבוה ביותר נכון ליולי 2022: מגנוס קרלסן (1; ייצג את נורווגיה), פביאנו קרואנה (4; ייצג את ארצות הברית), לבון ארוניאן (5; ייצג את ארצות הברית), וסלי סו (6; ייצג את ארצות הברית) ואניש גירי (10; ייצג את ה
ולנד).

בשל אי השתתפותן בתחרות של סין ורוסיה (שהושהתה) לא השתתפו 
המדורגים שני, דינג לירן, ושביעי, יאן נפומניאשצ'י. המדורגים שלישי, עלי רזא פירוזג'א ותשיעי, מקסים ושייה-לגראב, שני הצרפתים הבכירים בדירוג, החליטו שלא להשתתף בתחרות והמדורג שמיני, וריכרד רפורט לא השתתף עקב המעבר לייצוג רומניה.

בתחרות הנשים השתתפו שלוש שחמטאיות מתוך עשר בעלות דירוג מד כושר הגבוה ביותר לנשים. שבע האחרות ייצגו את סין שלא השתתפה, ואת רוסיה שהושעתה.

## תוצאות התחרות הפתוחה
:

### מדליות אישיות

### נבחרת ישראל
מהמקום ה־11 ועד המקום ה־24 הנבחרות צברו 15 נקודות, בהן נבחרת ישראל שסיימה בעקבות התרת שוויון הנקודות במקום ה־16. היא התחילה את התחרות עם 4 ניצחונות בארבעת הסיבובים הראשונים והפסידה לנבחרת ארצות הברית, שדורגה ראשונה בתחילת התחרות לפי ממוצע מד כושר, בסיבוב החמישי 1.5–2.5. בסיבוב השישי היא סיימה בתוצאת תיקו נגד נבחרת הפיליפינים. לאחר מכן הפסד נגד אזרבייג'ן, ניצחונות על קולומביה ואנדורה, הפסד נגד גרמניה ובמחזור הסיום ניצחון על נבחרת שווייץ. השחמטאים הישראלים קבעו את התוצאות הבאות:
* אביטל בורוחובסקי (2551) +1 =6 -2
* תמיר נבאתי (2631) +3 =4 -2
* איליה סמירין (2601) +4 =3 -1
* מקסים רודשטיין (2596) +6 =2 -2
* יבגני פוסטני (2564) +5 =3 -0

## תחרות הנשים
### תוצאות נבחרות הנשים

### מדליות אישיות

### נבחרת ישראל
באולימפיאדה זו השתתפה נבחרת ישראל שכללה את השחמטאיות הבאות:
* מרסל אפרוימסקי (2456) 4+ 5= 1-
*  (2256) +3 =4 -0
* מאשה קלינובה (2251) 1+ 3= 1-
* מיכל להב (2185) 7+ 0= 3-
* רונית לויטן (2091) 4+ 3= 2-

הנבחרת סיימה במקום ה־25.

## סיכום כולל
בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים.
*  הודו
*  ארצות הברית
*  הודו - 2

## קישורים חיצוניים

* 
** תוצאות התחרות הפתוחה
** תוצאות התחרות נשים

## הערות שוליים

קטגוריה:אולימפיאדת שחמט
קטגוריה:תחרויות שחמט ב-2022
קטגוריה:תחרויות ספורט בהודו
קטגוריה:2022 בהודו